《三宝赞其三·僧宝》
宋代·释重顯

方袍圆顶义何宣，续焰千灯岂小缘。
花雨坐前犹滞相，虎驯庵畔尚稽诠。
岩栖冢宿难依望，鹤貌云心迥洒然。
宝杖夜鸣寒峤月，铜瓶秋漱碧潭烟。
名标练若澄谊猾，迹念昏衢警睡眠。
林下雅为方外客，人间堪作火中莲。
情高不是超三际，道在非同入四禅。
浮世勉谁知逝水，深峰甘自听飞泉。
苾蒭草馥僧祇后，玳瑁盂传古佛先。
珍重觉皇有真子，坤维高步列金田。